PSJ tarbiyalanuvchisi “Roma”ga o‘tdi

PSJ yarim himoyachisi Ruben Providens faoliyatini “Roma”da davom ettiradi. Bu haqda Parij klubining Twitter’dagi rasmiy sahifasida e’lon qilindi.

PSJ o‘yinchiga kelajakdagi faoliyatida muvaffaqiyat tiladi. Avvalroq Providens “Roma” bilan 4 yillik shartnoma imzolashi haqida xabar berilgandi. Rim klubi yosh futbolchi uchun tovon puli sifatida uncha katta mablag‘ to‘lamaydi.
Ma’lumot uchun, 18 yoshli xavbek PSJ tarbiyalanuvchisi hisoblanadi. U ortda qolgan mavsum UEFA Yoshlar Ligasi doirasida 6 ta o‘yinda maydonga tushib, 1 ta golga mualliflik qildi va 2 ta golli uzatma berishga erishdi.
Eslatib o‘tamiz, “Roma” 2018/19-yilgi mavsumni A Seriya jadvalida 6-o‘rinda yakunladi va Yevropa Ligasining guruh bosqichi yo‘llanmasini qo‘lga kiritdi. Bundan tashqari, klub Yevropa Chempionlar Ligasida ham ishtirok etib, 1/8 finalda “Portu”ga imkoniyatni boy berib qo‘ydi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!